Ποντιακές Άλπεις

Οι Ποντιακές Άλπεις, (, Κουζέι Ανάντολού Νταγλαρί, Βόρεια Βουνά της Ανατολίας, ποντιακά: Ποντιακά Παρχάραι), επίσης Ποντιακά όρη, Ποντιακή οροσειρά, οροσειρά του Πόντου ή οροσειρά του Παρυάδρη, είναι οροσειρά στην ιστορική περιοχή του Πόντου της Μικράς Ασίας, στη σημερινή βόρεια Τουρκία. Η οροσειρά είναι παράλληλη με τα παράλια της Τουρκίας στη Μαύρη θάλασσα. Η λέξη «Παρχάραι» που χρησιμοποιείται στα ποντιακά σημαίνει «ψηλή». Η ψηλότερη κορυφή της είναι το βουνό Κατσκάρ Νταγ, με ύψος 3.937 μέτρα.

Τα βουνά λόγω της θέσης τους δρουν ως υδατοφράχτες και εμποδίζουν την υγρασία από τη Μαύρη θάλασσα να μετακινηθεί προς την κεντρική Μικρά Ασία με αποτέλεσμα να δέχονται μεγάλα ύψη βροχής κάθε χρόνο. Η χλωρίδα και η πανίδα των βουνών είναι πλούσια. Τα βουνά καλύπτονται από πυκνό δάσος κυρίως κωνοφόρων. Αυτά τα δάση αποτελούν την οικοζώνη δάση φυλλοβόλων και κωνοφόρων της βόρειας Μικράς Ασίας, ενώ στο ανατολικό άκρο, τα βουνά Κατσκάρ δίνουν τη θέση τους στα μικτά δάση του Καυκάσου. Τα δάση στη λωρίδα γης ανάμεσα στην οροσειρά και τη θάλασσα αποτελούνται από φυλλοβόλα δέντρα, όπως οι οξυές και οι καστανιές, και έλατα. Στα νότια, το οροπέδιο της Μικράς Ασίας είναι πολύ πιο ξηρό, με ηπειρωτικό κλίμα.

Η οροσειρά Παρυάδρου, που είναι πλούσια σε μεταλλευτικά κοιτάσματα έδωσε τη δυνατότητα δημιουργίας μεταλλείων αργύρου, χαλκού, και μολύβδου στις επαρχίες της Αργυρούπολης και της Τρίπολης, κατά τον 19ο και 20ο αιώνα.

 Παραπομπές 

Εξωτερικοί σύνδεσμοι


Κατηγορία:Οροσειρές της Τουρκίας